Illum ġie ippubblikat avviż biex timtela l-vakanza ta' Chairman Eżekuttiv tal-Awtorità tal-Ippjanar. L-avviż jistona ħafna għal żewġ raġunijiet. Is-sejħa tagħlaq nhar il-Ġimgħa li ġejja, jiġifieri wara biss ħamest ijiem. X'inhi l-għaġġla? Dejjem sakemm ma hemmx persuna lesta diġa għall-post. Jistona ukoll li l-applikazzjonijiet iridu jidħlu l-Ministeru u mhux l-Awtorità. L-idħil qed isir b'mod sfaċċjat. Mhiex xi ħaġa ġdida din imma issa qed issir bla ebda mistħija. Diversi matul il-jum ċempluli u ħeġġewni biex napplika, anke jekk sempliċiment bħala protesta.